Chevelle

Chevelle é unha banda estadounidense de rock formada en Grayslake, Illinois, no ano 1995. O grupo estaba formado orixinalmente por dous irmáns, Pete Loeffler (voces e guitarra) e Sam Loeffler (batería e percusión), xunto con Matt Scott (baixo e coros). Scott foi substituído polo irmán de Sam e Pete, Joe Loeffler, en 1996. Cando Joe deixou a banda en 2005, Geno Lenardo substituíuno como baixista de xira ata que o seu lugar foi ocupado polo cuñado de Pete e Sam, Dean Bernardini. Bernardini marchou en 2019, e en 2021 Kemble Walters uniuse como baixista de xira.

O primeiro álbum de estudio da banda, Point #1, foi publicado en 1999 a través dun pequeno selo chamado Squint Entertainment. O segundo traballo de Chevelle, Wonder What's Next (2002), foi certificado dobre platino pola RIAA despois de estrearse no número 14 da lista de álbums dos Estados Unidos Billboard 200. This Type of Thinking (Could Do Us In) (2004), o seu terceiro álbum de estudio, estreouse no número 8 e foi certificado platino. Chevelle publicou dende entón seis álbums máis: Vena Sera (2007), Sci-Fi Crimes (2009), Hats Off to the Bull (2011), La Gárgola (2014), The North Corridor (2016), e NIRATIAS (2021). A banda tamén lanzou dous álbums ao vivo, dos DVDs e dous recompilatorios. En 2021 Chevelle levaba vendidos máis de 6 millóns de álbums.

 Discografía 
 Álbums 
 Álbum  Ano  Selo Point #1  1999  Squint Entertainment Wonder What's Next  2002  Epic Records This Type of Thinking (Could Do Us In)  2004  Epic Records Vena Sera  2007  Epic Records Sci-Fi Crimes  2009  Epic Records Hats Off to the Bull  2011  Epic Records La Gárgola  2014  Epic Records The North Corridor  2016  Epic Records NIRATIAS  2021  Epic Records

 Notas 

 Véxase tamén 
 Ligazóns externas 
 Páxina da banda

Categoría:Grupos musicais de Illinois
Categoría:Grupos musicais de hard rock
Categoría:Grupos musicais de metal alternativo
Categoría:Grupos musicais de rock alternativo
Categoría:Grupos musicais de post-grunge
Categoría:Grupos musicais de nu metal
Categoría:Grupos musicais formados en 1995